Merkezê îrtîbatî û Çapemenîye yê HPGyî derheqê xoverdayîşê gerîlayan û hêrişê artêşa tirke de zanayîş da.
Eşkerayîya HPGyî wina ya:
''Artêşa tirke ya îşxalkere 15ê teşrîna verêne de Warê Xoverdayîşî yê Werxelê pê çekanê giranan da bombayan ver. Badê bobmardumanî îşxalkeranê ke waşt aver şirê raştê xoverdayîşê Xoverdayoxanê Werxelê ameyî. Mabênê îşxalkeran û xoverdayoxan de pêkewtişî qewimîyayî. Netîceya têkoşînê Xoverdayoxanê Werxelê de îşxalkerî nêeşkayî aver şirê.
15ê teşrîna verêne de waranê Mervanos û Tabûrê Ereban yê Avaşînî de têgêrayîşê helîkopteran qewimîya. Eynî roje dormeyê dewa Êdînê ya Kanî Masî hetê qereqolanê sînorî ra pê obus û havanan dîya bombayan ver. Reyna warê Girê Savaş, Girê Hîwa, Girê Roj û Bêpala, dewê Tûtmê, Şêxan, Mawnanî yê herêma Qendîlî pê teyarayanê şerî dîyayî bombayan ver. Netîceya hêrişî de bax bexçeyanê şarê zirar dî û erazî de şewatî vejîyayî.''
